### Ministerul Muncii și Protecției Sociale

# Ordinul nr. 363/1995 pentru aprobarea Normelor privind pregătirea, organizarea și protecția muncii în activitatea de scufundare

### În vigoare de la 23 noiembrie 1995 până la 31 martie 2021, fiind abrogat prin [Ordin 168/2021](http://lege5.ro/App/Document/gq2daojtha2q/ordinul-nr-168-m9-2021-privind-abrogarea-ordinului-ministrului-de-stat-ministrul-muncii-si-protectiei-sociale-si-al-ministrului-apararii-nationale-nr-363-m29-1995-pentru-aprobarea-normelor-privind-pre).

Publicat în Monitorul Oficial, Partea I nr. 272 din 23 noiembrie 1995. Formă aplicabilă la 31 martie 2021.

Nr. 363/29

Ministerul Muncii și Protecției Sociale

Ministerul Apărării Naționale

Ministru de stat, ministrul muncii și protecției sociale, numit în baza Decretului [nr. 223/1992](http://lege5.ro/App/Document/gy2domrv/decretul-nr-223-1992-pentru-numirea-guvernului-romaniei?d=2021-04-14) pentru numirea Guvernului României,

având în vedere:

- Legea [nr. 5/1965](http://lege5.ro/App/Document/g43doobx/legea-nr-5-1965-cu-privire-la-protectia-muncii?d=2021-04-14) cu privire la protecția muncii, modificată prin Decretul [nr. 48/1969](http://lege5.ro/App/Document/he2dcmbt/decretul-nr-48-1969-privind-modificarea-legii-nr-5-1965-cu-privire-la-protectia-muncii?d=2021-04-14);

- Hotărârea Guvernului [nr. 448/1994](http://lege5.ro/App/Document/gyytgma/hotararea-nr-448-1994-privind-organizarea-si-functionarea-ministerului-muncii-si-protectiei-sociale?d=2021-04-14) privind organizarea și funcționarea Ministerului Muncii și Protecției Sociale;

- Avizul Consiliului tehnico-economic al Ministerului Muncii și Protecției Sociale nr. 80 din 9 iunie 1995,

și

ministrul apărării naționale, numit în baza Decretului [nr. 26/1994](http://lege5.ro/App/Document/gu2tsma/decretul-nr-26-1994-privind-revocarea-si-numirea-in-functia-de-ministru?d=2021-04-14) privind revocarea și numirea în funcția de ministru,

având în vedere:

- Legea [nr. 41/1990](http://lege5.ro/App/Document/gy4dkmby/legea-nr-41-1990-privind-organizarea-si-functionarea-ministerului-apararii-nationale?d=2021-04-14) privind organizarea și funcționarea Ministerului Apărării Naționale;

- Hotărârea Guvernului [nr. 350/1993](http://lege5.ro/App/Document/gu4dimjw/hotararea-nr-350-1993-privind-pregatirea-antrenarea-perfectionarea-pregatirii-si-brevetarea-scafandrilor?d=2021-04-14) privind pregătirea, antrenarea, perfecționarea pregătirii și brevetarea scafandrilor,

emit următorul ordin:

**Art. 1. -** Se aprobă Normele privind pregătirea, organizarea și protecția muncii în activitatea de scufundare.

**Art. 2. -** Normele prevăzute la art. 1 intră în vigoare la 30 de zile de la data publicării prezentului ordin în Monitorul Oficial al României.

**Art. 3. -** Normele privind pregătirea, organizarea și protecția muncii în activitatea de scufundare sunt obligatorii pentru toate activitățile cu acest profil și se difuzează celor interesați prin organele de protecție a muncii ale Ministerului Apărării Naționale.

|  |  |  |
| --- | --- | --- |
|  |  |  |
|  | Ministru de stat, | Ministrul apărării naționale, |
|  | ministrul muncii și protecției sociale, | Gheorghe Tinca |
|  | Dan Mircea Popescu |  |